Downloaded from YTS.MX
Official YIFY movies site: YTS.MX
Nelma Kodama
sve je sređivala.
Nazvali biste je
i problem bi bio riješen.
Vrhunac mi nije bio što sam došla gdje nijedna žena nije došla,
već što sam došla ondje s umijećem.
NELMA KODAMA: KRALJICA PRLJAVE LOVE
Jesam li bila odmetnica?
Što znači odmetnuti se od zakona?
Zakon su trgovci dolarima na crnom tržištu.
Zakon vlastite banke.
Ne pokoravaju se
pravilima Središnje banke.
Bitan je kodeks časti, karakter, riječ...
Kad sam sjedila za stolom i kad sam počela primati pozive,
to je bilo kao da dirigiram orkestrom.
Kakva divna stvar. Kupujete i prodajete novac.
Ne znate tko je na drugoj strani,
no ta osoba vjeruje da ćete odraditi posao.
To je s razlogom „kriminal bijelog ovratnika”.
Uvijek možete djelovati čišćima nego što jeste.
Trgovkinja dolarima Nelma Kodama prva je uhićena u operaciji Praonica.
Uhićena je dok je pokušavala otputovati u Italiju s 200 000 eura
skrivenim u gaćicama.
Kako je Beethoven mogao svirati?
Ili Mozart?
Kako su uspijevali?
Osuđena je za korupciju,
organizirani kriminal i deviznu utaju.
Pjevala je: „Amada Amante”, sjećate se?
Taj vrhunac kad je to pjevala i to još s nekim kongresnicima.
To je bila banana država.
Ima drukčije poimanje zločina, ali financijski zločin ostaje zločin.
Objavila je na društvenim mrežama kad je skinula uređaj za praćenje.
Sudac je na izricanju presude rekao da je naštetila brazilskom društvu...
To je neprihvatljivo! Ne može joj se ništa vjerovati.
Iza svakog bogatstva stoji zločin.
Stoje pranje novca, trgovkinja dolarima
i Nelma.
Na rubu politike postoji čitav ekosustav za premještanje prljavog novca.
Zbog korupcije, potrebe za mitom i distribucijom nezakonitih prednosti
postoji ekosustav trgovaca dolarima na crnom tržištu
i financijskih operatera koji se brinu da taj novac cirkulira
u tom podzemlju, ispod radara zakona.
Postoji pojam „operater”.
U filmu Pakleni šund postoji lik čistača, koji sve popravlja.
Ona je bila takva čistačica za kongresnike i neke trgovce dolarima.
Takve osobe možda djeluju sekundarnima, ali ključne su
jer spajaju točke i zatvaraju petlje zločinačkih transakcija.
Život je igra.
Ja ulažem sve.
Pobijedim li, osvajam sve.
Izgubim li, gubim sve.
Polovično je dosadno.
SÃO PAULO, BRAZIL
Kad sam zaradila prvi milijun dolara,
imala sam manje od 30 godina.
Govorila bih: „Ja sam milijunašica.”
Ubrzo sam izgubila tri milijuna dolara.
Probudila sam se i rekla: „Ubit ću se.”
Nije problem izgubiti što si zaradio,
već izgubiti što nije tvoje.
Zamislite samo! „Trgovkinja dolarima izgubila tri milijuna
i bacila se u kontejner.”
To mi ne bi odgovaralo. Nikako.
Rekla sam: „Ne, bolja sam od toga.”
„Ako sam izgubila tri, to je jer mogu i zaraditi tri.”
Nakon tuša...
Nanijela sam najbolji Chanel
i rekla sam:
„Spremna sam.
Mogu zaraditi tri, četiri, pet.”
Dobro došli.
Dobro došli u moj dom.
Sama sam zaslužna za svaki detalj.
Svaki komadić pokazuje moju osobnost,
moj ukus, moju dušu, moj život, moj rad i posao...
Kad smo kod posla,
ovo je moj radni stol. Kupila sam ga u antikvarijatu
i donijela sam ga u Brazil.
Kupila sam sav namještaj u Italiji.
Dala sam srušiti zidove
jer volim prostranost, tu neku slobodu.
„Hej, dilerice!”
Govorila sam da trgujem dolarima, ne drogom.
- Što ima, dilerice! - Hej, bok!
Trgovkinja dolarima.
Ta me titula progoni.
U danima prije dolaska u zatvor,
moje se ime spominjalo na radiju svakoga dana.
„Najveća brazilska trgovkinja dolarima dolazi u zatvorski kompleks Mata Escura.”
Novinar bi govorio:
„Dočepa li se mobitela, preuzet će dvorište.
Preuzet će zatvor.”
Obožavam cipele.
Koža,
suptilnost,
dizajn potpetica.
Kad bih svaki dan obula druge, sigurno bi ih imala dosta za godinu dana.
Imala sam sedam automobila.
Za sedam dana u tjednu.
Sedam.
Nakit.
To mi je slaba točka.
Nakit i samo nakit.
Samo da mi se „nakititi”.
Žena bez nakita gola je žena.
Nikad nisam planirala.
No uvijek sam imala plan. Shvaćate?
FAKULTET STOMATOLOGIJE U LINSU
Ja sam stomatologinja.
Htjela sam svoju financijsku slobodu...
Otvoriti ordinaciju...
Kupiti trosoban stan...
Imati uvezeni auto i zarađivati 5000 dolara mjesečno.
To sam htjela.
To je bio plan.
Moja je obitelj imala klaonicu
i mesnicu u Diademi.
I odjednom sam počela raditi u financijskom odjelu.
Tad smo radili s takozvanim „vrućim novcem”, koji se posuđivao iz dana u dan.
Podigla bih kredit da kupim dolare.
Onda mi je menadžerica rekla:
„Nelma, spojit ću te s mjenjačnicom u Santo Andréu.”
Rekla je: „Traži Césara.”
César je zapravo bio Júlio César Emílio,
brat Norme Regine Emílio.
Bila je agentica Savezne porezne uprave
i udana za Joãa Carlosa da Rochu Mattosa, saveznog suca.
Postala sam VIP klijentica.
Jednog sam dana bila ondje i rekla: „Večerat ću s ovim tipom.
Možda je barem zanimljiv.”
Tako je započela moja veza s njim.
I tako sam postala trgovkinja dolarima.
Od cure do trgovkinje dolarima na crnom tržištu.
To se zbilo veoma brzo.
Nikad nisam radila na takvom tržištu kupnje i prodaje dolara.
A trebala sam se samo javljati na telefon.
Nisam mogla drugo jer nisam znala zanat.
Dolar je stalno rastao.
Júlio bi vikao: „Dolar je jedan real!
Dolar je sada 1,20 reala, a prodaje se za 1,60!”
Počela sam shvaćati i rekla: „Ovo i nije tako loše.”
Rochu Mattosa uhitila je savezna policija 2003.
i optužila ga je za sudjelovanje u shemi prodaje zatvorskih kazni.
STUDENI / 2003.
Imao je problem s dobro poznatom operacijom.
„Anakonda”.
Istraga ukazuje na 59 osoba
upletenih u iznudu, krivotvorenje dokumenata,
prodaju zatvorskih kazni i trgovinu utjecajem.
Vodio je shemu koja je olakšala prodaju pravnih usluga.
SAVEZNA TUŽITELJICA
Taj se novac morao nekako sakriti.
Tad smo prvi put čuli
da je jedna žena bila upletena u tu shemu pranja novca
preko turističke agencije koja je funkcionirala kao mjenjačnica.
Tada sam prvi put čula za Nelmu Kodamu.
Júlio je surađivao
s bratom trgovca dolarima koji nije bio baš dobro organiziran.
To je bila prevara. Živi kaos.
To je dovelo do sastanka trgovaca dolarima na crnom tržištu,
ali Júlio nije prisustvovao.
To su bili glavni trgovci. Monarhija.
Bila je to vrlo zatvorena grupa.
Oni su postavljali pravila o tome tko bi mogao poslovati na tržištu.
U okruženju u kojem dominiraju muškarci potrebno je ostaviti snažan dojam.
Svi su trgovci dolarima sjedili za jednim velikim stolom.
Svi su stali kad sam ja došla.
Pogledali su me.
„Zastupam Júlija Césara.”
„Ovlaštena sam sklapati poslove
sa svima koji žele poslovati sa mnom.”
I tko me nije poznavao, upoznao me.
Koja bi bila moja uloga u budućnosti?
Ona je tada htjela rasti.
Htjela je pokazati starim trgovcima koji su mislili da je premlada
da će biti uspješna.
BIVŠA DESNA RUKA
Stariji trgovci nisu razgovarali s Nelmom. Nikada ne bi.
Bili su jako zatvoreni i ograničeni.
Luccas je radio sa mnom 12 godina.
Pozivam g. Luccasa Pacea Júniora da sjedne za stol.
Radio sam u nekoliko banaka, uvijek u stranim odjelima.
KOLOVOZ / 2015.
ISKAZ U VEZI S PETROBRASOM NA PARLAMENTARNOM ISTRAŽNOM POVJERENSTVU
Radio sam na postavljanju i zatvaranju banaka.
I na izvansudskim likvidacijama.
Imam veliko znanje u tom području.
Radio sam na financijskom tržištu, u bankama, imao sam brokersku kuću
te veoma ozbiljan problem od 2000. do 2001. Korporativni problem.
Izgubio sam posao i poduzeća.
Počeo sam raditi na neformalnom tržištu, samo sam to mogao.
Prijatelj s tržišta rekao mi je: „Ja radim za Nelmu.”
Čuo sam za nju.
Javila mi se.
Počeo sam ići u Santo André.
Išao bih na dan, dva, tri te brzo shvatio da idem
svakoga dana.
U jednom trenutku Júlio se jako uplašio zbog situacije s Rocheom Mattosom.
Za Ured saveznog tužitelja Rocha Mattos jedan je od vođa
organizacije koja prodaje zatvorske kazne.
Júlio se bojao
da bi mu se nešto moglo dogoditi, da će ga uhititi ili tako nešto.
Bio je potresen
i depresivan. Nije htio izlaziti iz stana.
Ja sam radila umjesto njega.
Bila sam zaposlenica. Držala sam tu „bombu” u ruci.
Prijelaz od zaposlenice do vlasnice
zbio se kad smo otvorili Havaí Câmbio e Turismo.
Prestao je biti Suntur.
Postojao je još jedan partner koji je tražio raskidanje partnerstva i nastao je
Havaí Câmbio e Turismo.
Postala sam vlasnica
jer se Júlio nije htio vratiti
i ja sam svime morala upravljati sama.
Nelma je radila na starom tržištu. To je bilo mnogo jednostavnije tržište.
Nisam imao puno klijenata, ali počeo sam sklapati poslove za nju u bankama.
Počela je graditi tehničku strukturu.
Mogla je zadovoljiti veću potražnju.
Tada je sve naraslo i preselila se u São Paulo.
Počela sam...
Od nule.
Na vrhuncu crnog tržišta, ja nisam bila nitko.
U 1970-ima, 1980-ima, 1990-ima, bilo je moralno prihvatljivo
da trgovac dolarima radi za tebe.
Svi su znali da je nezakonito, ali Brazil...
Brazil nije Njemačka, nije moralna ni anglosaksonska zemlja.
Postoje stvari za koje svi znaju da su čudne, ali koje činimo.
Inflacija je skakala 2-3 % dnevno.
Jedino rješenje koje su Brazilci imali
bilo je kupovati jake strane devize
koje ne bi devalvirale svakoga dana,
poput koje već naše valute u to doba.
Teško je pamtiti sve koje smo promijenili.
Promijenilo se puno imena tijekom godina.
Zato su redovi ispred mjenjačnica bili dugi.
Ljudi su svojim novcem, koji je snažno devalvirao, htjeli kupiti dolare
kojima je vrijednost samo rasla svakih pet minuta.
SRPANJ, 1994. LANSIRANJE VALUTE NAZIVA „REAL”
Od devalvirane do snažne valute.
„Real” će zamijeniti „Cruzeiro Real” u svakodnevnom životu.
Uz „Plan Real” iz 1994., uz stabilizaciju valute
i normalizaciju gospodarstva,
uloga zaštite imovine u dolarima više nije bila središnja.
IZVRŠNI DIREKTOR NGO-a TRANSPARÊNCIA INTERNACIONAL
Trgovina dolarima na crno postala je mnogo bliža
tradicionalnom kriminalu i makro korupciji teških zločina.
CENTAR SÃO PAULA
Trgovina s Kinom eksponencijalno je rasla.
Ne trenutačna, već neslužbena.
Tad sam krenula ozbiljno operirati
u Ulici 25 de Março u Pagéu.
Ulica 25 de Março, glavno trgovačko središte São Paula.
Policajci i inspektori zapečatili su centar Pagé,
simbol krijumčarene robe u Brazilu.
Ljudi bi kontaktirali sa mnom,
sklopiti bismo posao i naplatiti 100 000-200 000 dolara.
Bilo je teško povjerovati u iznose. 100-200 tisuća dolara.
Pokrenula sam operaciju
gdje bih ja njima prodavala dolare,
a oni bi ih uzeli,
unajmili autobus i otišli u Paragvaj
da kupe robu i plate dolarima u gotovini u trgovinama
te se vrate u São Paulo s robom.
PARAGVAJ
Autobuse su počeli često pljačkati.
Pa sam pomislila:
„Idemo u glavne trgovine u Paragvaju.”
Kupovali bi robu u Kini ili Americi i plaćali nezakonitim prijenosom novca.
Dakle, nije im trebala gotovina.
Nezakonit prijenos novca? Prenosio se na poseban način.
Lokalni trgovac u kontaktu je sa strancem,
recimo, s nekim u SAD-u.
On bi poslao poruku.
Putem teleksa ili telegrama.
Rekao bi: „Tip treba 200 000 dolara u New Yorku.”
Osoba bi otišla u New York i predala 200 000 dolara toj osobi.
A kako bi Brazilci platili toj osobi tamo?
Bilo je toliko transakcija
da bi netko u Brazilu morao imati
protuvrijednost 200 000 dolara u lokalnoj valuti, koja god ona bila.
Trgovac dolarima u Brazilu dao bi novac toj osobi u Brazilu
i sve bi bilo kvit.
Novac ne bi fizički otišao u SAD.
A transakcija bi bila obavljena nezakonitim prijenosom novca.
Imala sam puno kredita. Rekla bih nekoj trgovini X:
„Ostavite 10 000 dolara za Alea,
porezni broj taj i taj. On dolazi po njega.”
Ja bih naplaćivala postotak od trgovine i postotak od Alea.
Dvaput bih zaradila.
To nije bilo pogrešno.
Mislim, bilo je. Jer nije bilo zakonito.
Sjećam se čestih prijelaza preko Mosta prijateljstva
u Paragvaj, krijumčareći novac.
Posložila bih desetero klinaca u red.
Rekla bih im: „Svaki prelazi granicu s 10 000 dolara.” Ludost!
Nadodala bih:
„Mali, pokradi me i ubit ću te pa baciti s mosta.”
Natjerala bih ih da hodaju u redu. Ja sam hodala iza njih.
Zašto? Da ne izgubim sav novac ako kojeg i uhvate.
Imala sam fiksnu grupu dečki
koji bi vikendima išli po novac u Paragvaj.
A onda su me počeli pljačkati.
Odlazak na mjesta kao Pagé nije bio šala.
Nije bilo lako skupiti sav taj novac jer je ondje bila poprilična gužva.
Ondje su bile hrpe vreća novca.
Imala je ekipu koja je skupljala novac s tih štandova. Tako je operirala.
Uz to, trebali smo skladišta da bismo pohranili novac...
I kako bih ja mogla voditi operaciju
i slati novac u inozemstvo.
I suprotno onome što su vlasti tada mislile,
da vodim neku improviziranu operaciju,
ondje su cirkulirali milijuni i milijuni ljudi.
To je bilo potpuno ludo.
Svaki je klijent imao račun u Nelminom računovodstvu.
Kao u digitalnoj banci danas.
Klijent je imao bilancu i rekao bi:
„Upotrijebi novac za plaćanje u Kini. Pretvori to u dolare u gotovini.”
Morala sam imati mnogo mobitela.
Moji zaposlenici nisu razumjeli zašto sam imala toliko mobitela.
Rekla bih im da su mobiteli jeftiniji od odvjetnika i bolji od zatvora.
Tada sam počela previše rasti. I pomislila sam da mi treba kodno ime.
„Duda.” Zašto?
„Duda” može biti „Eduarda”, „Eduardo”.
Mnogi su je zvali „teta”, ali nije joj se baš svidjelo.
Draža su joj bila imena vezana uz filmove.
Cameron Diaz, Brigitte Bardot, Angelina Jolie,
Julia Roberts.
Radila sam na rubovima zakona.
Morala sam zaštititi sebe i tebe.
Jer sam se pobrinula za tvoj novac, kao i moj novac.
Zakonit bankarski sustav također djeluje na temelju povjerenja.
To je depozitar, upravitelj depozitima koji zapravo ne postoje.
Kao i zakoniti bankovni sustav,
nezakoniti sustav također se temelji na povjerenju.
Ali ne možemo biti romantični i misliti da nema varanja unutar zločina,
kao i s mafijaškim ratovima.
Uglavnom se sve temelji na povjerenju.
Ali svakako postoji puno varanja unutar zločina.
Ja sam bila banka.
Zvali bi me i rekli: „Duda, dođi ti po moja novac.
Moja novac. Došao po 100 000 dolara. Plati trgovina.”
Dva sata poslije, uklanjali bismo novac iz blagajne.
Kredit bi bio u trgovini
kako bi mogli preuzeti svoje proizvode.
Imali smo jaku trgovkinju dolarima u regiji.
Kineskinju, gđu Yan.
Gđa Yan bila je trgovkinja dolarima za Kineze.
Bile smo si konkurencija.
Dakle, gđa Yan nije nas voljela.
Gđa Yan posvađala se s nekim Kinezom.
Taj je Kinez poslao saveznu policiju da joj napravi pretres ureda.
Gđa Yan nazvala je Suntur. Ja sam se javila na telefon.
Sve me je to uplašilo.
Ušla sam u auto...
I požurila sam se u njezinu mjenjačnicu da je spasim.
Utrpala sam je u auto i pobjegle smo.
Ne znam je li još živa.
Samo znam da smo postale velike prijateljice i saveznice.
Kako se zove?
Yan?
Nemam pojma. Nikad nisam čula tu priču.
Ne mogu se sjetiti tko bi to bio.
Mislim da je postojala jer sam čuo priče o gđi Yan.
Ne znam je li živa, čime se bavi, odakle je i kamo je otišla.
Gđa Yan bila je jedna od žena koje su me nadahnule.
Nelma pretjeruje. Voli biti grandiozna.
Nelmina priča zvučala mi je zbunjujuće
jer mi je govorila o Betu, nekom drugom tipu, ništa nisam shvaćao.
Niti sam to htio. Morao sam raditi.
Budući da nisam znao njezinu priču i vidio sam nedosljednosti,
shvatio sam da je miješala poslovno i privatno.
Nisam puno izlazila.
No kad bih se zaljubila,
jako bih se zaljubila.
Koji je Nelmin tip muškarca?
PRIJATELJICA
Nije imala tip. Ako je bio zanimljiv,
to je bilo dosta.
Alberto Youssef bio je njezina velika ljubav
i to je bila i ogromna strast.
Alberto Youssef zloglasni je perač novca.
Kad se god govori o pranju novca, on je uvijek nekako povezan s time.
Jer je stručnjak.
Kako sam upoznala Beta? Bilo je to u veljači 2000.
S nekim sam dogovorila zamjenu, ali taj netko kasnio je s plaćanjem.
Počela sam vršiti pritisak pa su rekli da su kupili od Beta. „Tko je pak taj?”
Čula sam da Beto živi u Londrini. Prevozio je dragocjene predmete.
Počela sam poslovati s njim.
Stalno me nazivao.
Jednog dana rekao je: „Dolazim se upoznati.”
Pomislila sam: „Hajde baš da se upoznamo.”
Došao je i bio je niži od mene.
S predivnim očima,
ali jako loše odjeven.
Nosio je izgužvanu košulju.
BIVŠI TRGOVAC DOLARIMA
Cipela mu je bila iznošena
i nosio je staru aktovku.
„Ako je oženjen, u lošem je braku. Žena mu se ne brine za njega.”
No čim sam ga pogledala, pomislila sam: „Kriste...
Gotova sam.
Ovo će biti... Gotovo je.”
Da bi upravljao shemom u kojoj je možda oprano deset milijardi reala,
trgovac dolarima Alberto Youssef, uhićen u Curitibi,
uspostavio je ogromnu mrežu kontakata u vladi i izvan nje.
Što sam vidjela u njemu?
Vidjela sam sve i ništa. Ili obrnuto.
NOVINARKA I AUTORICA KNJIGE
Alberto Youssef simbol je toga kako funkcionira svijet trgovaca dolarima.
Činio je sve da preživi
i znao je s brojkama i novcem.
Odrastao je na tromeđi Brazila, Argentine i Paragvaja,
blizu Foz do Iguaçua i Londrine, gdje je financijski kriminalitet stvarnost.
Ne samo da se krijumčari, već ljudi oko granice provode nezakonite aktivnosti.
Vjerujem da se kao mali upoznao
s logikom funkcioniranja financijskog sustava.
ISTRAGA SLUČAJA BANESTADO, 2003.
Gotovo četiri godine, Banco do Estado do Paraná,
državna tvrtka, skrivala je najveću praonicu novca u povijesti države.
Alberto Youssef već je provodio sheme pranja novca
preko računa CC5.
To je poznatije pod imenom „Slučaj Banestado”.
Trgovci dolarima odabrali su posrednike na tromeđi, osobito Paragvajce,
i otvarali su račune CC5 u ograncima Banestada u njihovo ime u Foz do Iguaçuu.
To su bili strani računi putem kojih se mogao slati novac.
Tada se Brazil otvarao i moglo se zakonito poslovati u stranim valutama.
SAVEZNI SENAT, 2003.
Slučaj je potaknuo parlamentarno istražno povjerenstvo.
Istraga je zakopana.
U to vrijeme, Alberto Youssef imao je mnogo prijatelja u Brasíliji.
Počeo je stvarati mrežu širokog utjecaja
i 1990-ih, političar iz Parane, José Janene,
počeo je stjecati utjecaj kao federalni kongresnik.
Već je preminuo.
Počeo je sklapati poslove koji su se poslije smatrali nezakonitima.
Alberto Youssef bio je Janeneov operater. Bio je Janeneov kurir.
BIVŠI KONGRESNIK
Savezno pravosuđe Parane osudilo je bivšeg kongresnika
Pedra Corrêu na 20 g. i sedam mjeseci zatvora u četvrtak
zbog korupcije i pranja novca. Presudio mu je sudac Sérgio Moro.
TRAVANJ / 2015.
Prema izvješćima, bivši kongresnik primao je mito
u ime Napredne stranke za korupciju u Petrobrasu.
Prije Petrobrasa imali smo druge institucije
odakle je Janene organizirao stranačke priloge poslovnjaka
preko Youssefa.
Provodio je operacije.
Primao je dolare, slao ih u inozemstvo, mijenjao za gotovinu
i dostavljao taj novac u Brasíliju.
Mi bismo ga distribuirali državnim dužnosnicima.
Alberto Youssef opet je bio upleten. On je poznavao trgovkinju dolarima.
Obraćao joj se kad je trebao gotovinu,
osobito američke dolare.
Kad je imao problema s dostavom novca, rekao bi:
„Morat ću se žrtvovati i posjetiti Japanku.
Poševit ću je i donijeti novac.”
To bi on rekao. Nisam imao pojma tko je ona ni kako je izgledala.
Ali on je govorio da je ona zvjerka za rješavanje novčanih problema.
Bila je sotona u suknji.
Ovo je pravi tip igre koju volim igrati.
Nisam imala druge operacije.
Imala sam tajnu operaciju.
Gotovina ne ostavlja trag.
Živjeli smo zajedno devet godina.
Bila su to dobra vremena. Bila sam ludo zaljubljena u njega.
Uhićen je tri puta tijekom tog razdoblja.
Posljednji dogovor bio je presudan za to da on više ne može operirati.
Da ne može raditi s mjenjačnicom.
Dogovorili smo se da ću ja voditi operacije.
Ne mogu komentirati njezino trgovanje u njegovo ime kad on to nije mogao
jer to je bilo kad sam još upoznavao nju i njezinu strukturu. Nisam imao pristup...
- Jeste li upoznali g. Alberta Youssefa? - Jesam.
- A Darija Messera? - Nisam.
- A Raula Sroura? - Raula jesam.
Raul je bio Židovčić.
Imao je besprijekoran ukus i lijepo je mirisao.
Bio je otmjen i elegantan, ali bez novca.
Bio je partner s drugim trgovcima. Jedan od starih trgovcima dolarima.
Nemam pojma kako je upoznala Raula, ali jest.
I očito je počela poslovati s njim
i to je postala veza.
Spomenula je žestoke svađe s Albertom,
ali to su bile tipične ljubavne svađe.
Bila je Youssefova ljubavnica. Svađali su se.
Nije htio ostaviti ženu zbog nje i sve to.
Nekad kad bi došao, bacila bi njegovu odjeću kroz prozor s najvišeg kata.
Zapravo smo se samo jedanput posvađali. Samo jedanput.
Sve ga češće ne bi bilo.
Morao je ići u Brasíliju, primjerice.
Ostao bi ondje pa putovao. Pitala bih: „Kamo ideš? Što se događa?”
Mislila sam da ima drugu, ali nije.
Sad znam da je kasnio jer je bio na sastancima s izvođačima.
Zarađivao je
meni iza leđa, a spavao je sa mnom.
Rekla sam: „Doći ćeš jedanput, a u našem krevetu bit će drugi tip.
U njemu će biti drugi.”
I to se dogodilo.
Bilo je Valentinovo.
Kupila sam dvije karte za prvi razred.
Iz São Paula za Pariz.
Hotel Ritz.
Predsjednički apartman.
I...
Bio je izvan sebe kad je čuo da idem u Pariz.
„Ja neću provesti Valentinovo s tobom. Neću.”
Sa sobom sam pozvala Židovčića.
Bilo je to senzacionalno putovanje.
Nakon što je upoznala Raula,
počela je bolje sagledavati svijet.
Tad sam ušla u Chanelovu trgovinu i zatvorili su je zbog mene.
Počela sam kupovati.
On me je počeo podučavati.
„Gle,
svojim novcem možeš kupiti sve ovo.”
Sve je bilo elegantno. Do tog trenutka ja sam samo zarađivala mnogo novca.
Ovo je pogled iz naše divne sobe.
Što kažeš?
Beto bi zvao.
Beto bi zvao hotel i Beto... Bila je to cijela drama.
Što ti kažeš na ovo?
Sviđa ti se?
Imamo čak i ptičicu.
Kad smo se vratili u São Paulo,
nazvala sam Beta.
Zamislila sam sve, osim onoga što je rekao:
„Među nama je gotovo.”
OŽUJAK / 2014.
Trgovci, poslovnjaci, političari i najveće poduzeće u državi, Petrobras...
Spoj koji je doveo do složenog sustava mita i pranja novca,
otkriven je u operaciji Praonica.
Nelma je znala
cijeli plan koji je vodio Youssef s poslovnjacima
jer je sudjelovala u toj trgovini.
Trgovkinja je uhićena 2014. u pokušaju ukrcavanja na let za Milano
s 200 000 eura skrivenih u gaćicama.
Nisam bježala.
Išla sam na sajam namještaja.
„Uhićeni ste.”
„Dobili smo anonimnu dojavu da prenosite drogu.”
„Drogu?”
„Ne!” Imala sam 200 000 eura. To je bila jedina nezakonita stvar.
Nisam to prijavila Poreznoj upravi jer je bila zatvorena. To nije moj problem.
Imala sam šifru
s jednom osobom
da ako nazovem i kažem: „Idem u Disney”,
to znači da se treba riješiti svega.
Sve spaliti.
Nazvala sam je i rekla: „Idem u Disney.” Dakle...
Operacija Praonica smatra se najvećom istragom korupcije i pranja novca.
Otkriveno je da je u mjenjačnici na benzinskoj u centru Brasílije,
u središtu svega, premještan prljavi novac.
Zato se i zove „Praonica”.
Policajac koji me je uhitio nazvao me.
Mislila sam radi naloga za oslobađanje.
Prevarila sam se.
Bio je to nalog za uhićenje koji je izdao tadašnji sudac Sérgio Mora,
a koji je i pokrenuo operaciju Praonica.
Sudac Sérgio Moro osudio je 140 ljudi,
uključujući bivšeg predsjednika Lulu i istaknute poslovnjake.
Ljudi koji su počinili djela korupcije,
čak i moćnici, odgovaraju sudu.
Nitko nije znao što se događa.
Otišla sam u prostoriju gdje je bilo najmanje 17 muškaraca,
svi pognutih glava, pravili su se da se ne poznaju.
Pomislila sam: „Što se događa?” Luccas je bio ondje.
Premjestili su nas. Odveli su nas u prostoriju.
Tada sam vidjela jako uplašenog Raula u luđačkoj košulji.
Mora da se opirao uhićenju.
Zločinačke organizacije koje vode trgovci dolarima prve su na meti.
Među trgovcima dolarima bio je Alberto Youssef.
Mislim da su uhitili Nelmu da potvrde Youssefove priče
kad je uhićen.
Imala je vezu s njim od slučaja Banestado.
Znali su da mu je bliska.
SOBA ZA ISPITIVANJE
„Želimo znati sve o Albertu Youssefu.
Ako nam kažete, izaći ćete za najviše tjedan dana.
Inače, budite sigurni, istrunut ćete u zatvoru.”
„Dakle, istrunut ću.”
U politici ste poput kartaša.
Kartaš nikad nije bez novca.
Može bankrotirati, ali uvijek će pronaći novac za igru.
Isto je i u politici.
Nikad nisam poricao da su mi pomagali poslovnjaci.
Morate skupiti novac za izbore jer su oni skupi.
Trebaju tuđi novac.
Jer stranačkim fond neće nikoga izglasati.
Osoba na položaju pet, šest, sedam mandata troši puno.
Sve što rade je za to, inače neće dobiti glasove.
Političari neće izravno prići nekom poslovnjaku i reći:
„Hoću milijune u zamjenu za ovu uslugu.”
- Oni biraju financijske operatere. - Oni su profesionalni političari.
Postojali su nezakoniti prijenosi novca. Danas govorimo o Bitcoinu.
Tako novac koji primate ovdje možete otkupljivati u inozemstvu.
Iza svih političkih shema uvijek postoji financijska shema poput trgovaca dolarima.
Youssef se udružio s Dariom Messerom
i postao je trgovac dolarima, bio je podređen Messeru,
koji je najveći trgovac dolarima u povijesti Brazila.
Imao je toliko novca i vodio toliko shema
da je mogao imati podizvođače.
Alberto Youssef počeo se uspinjati kao financijski operater
i malo po malo počeo je djelovati sam i postao je poslovnjak i poduzetnik.
Ponovno smo se povezali.
Prišao mi je 2013. i rekao:
„Imat ćemo jednu operaciju koja će potrajati godinu dana.
Nakon toga gotovo je s devizama. Zaradit ćemo i više nam to neće trebati.”
Trebalo je izabrati neke kongresnike i tko zna što još.
Pristala sam.
Radna skupina istražuje pronevjeru u Petrobrasu...
Naplaćivali su mito građevinskim tvrtkama s kojima su surađivali.
Nisam sudjelovala u operaciji Praonica jer nisam radila za Petrobras.
Trgovala sam dolarima.
No nisam radila baš ništa s Petrobrasom.
Nisam ni znala zašto sam bila ondje.
Tu je bilo i to.
Uspjela je naletjeti na dva ljubavnika zatvorena u zatvoru.
Alberta Youssefa i Raula Sroura.
Stavili su me samu u ćeliju.
Bile su tri ćelije, jedna do druge, s madracima koji su smrdjeli po urinu.
U druge dvije bilo je po 20 muškaraca.
G. Paulo Roberto Costa stigao je treći ili četvrti dan,
gospodin iz Petrobrasa.
Beto je već bio ondje.
To je najteži trenutak kad se čovjek zapita:
„Što radim ovdje? Što me čeka u budućnosti?”
Mogli ste vidjeti hrpu frajera,
odraslih muškaraca koji zapomažu:
„Želim otići.”
Nevjernici su postali evangelisti,
kršćani ili čak spiritisti.
Sve je bilo novo i strašno.
Svima je bilo teško. Zbilja teško. Pogotovo Raulu.
Uhićen mu je i sin.
Nismo znali koliko je velika operacija Praonica.
Nipošto. Bio je to prvi dan. Nije bilo u vijestima. Mi smo bili vijest.
Gotovo su svi vjerovali da će se sve riješiti za nekoliko dana.
I Youssef je vjerovao da će se sve brzo riješiti.
I Raul. Kao i svaka druga operacija koja je prethodila operaciji Praonica.
Nelmino raspoloženje brzo bi se mijenjalo,
stvar koja bi je nasmijala za koju bi je minutu uzrujala.
Bila sam prva žena uhićena u operaciji Autopraonica.
Teško je prihvatiti da si u zatvoru, ali moraš to prihvatiti.
Zašto? Jer se zavaravaš. Rekla bih: „Neću ventilator jer izlazim.”
Ne, ne izlaziš. Što ćeš onda? Moraš si prilagoditi ćeliju.
Čistila je ćeliju oko pet puta dnevno.
Pomalo je luda.
No slagali smo se jer je pažnja bila na meni.
Kuhala bi mi. Skakala bi oko mene. A onda se počela brinuti za mene.
G. Pedro poseban je tip.
Alberto Youssef nije razgovarao s njom, ali ona s njim jest.
Nije htio reći: „Dobro jutro.”
Beto bi rekao: „Ti... Ne želim je ovdje!”
Pedro bi rekao: „Može doći na moju stranu!”
Youssef nije pročitao nijednu knjigu.
Dao sam mu prvu knjigu da me ostavi na miru da spavam.
Kartali smo se, igrali smo domino i šah.
Ali dogodio se trenutak gdje su igre, uključujući i poker, postale preozbiljne.
Pojavile su se nove ideje. Igrali smo igru koju smo zvali „Stop”.
Youssef to nije znao, no bilo je ozbiljno.
Mogli ste osvojiti nedjeljno pecivo.
Njega nije dostavljala ista tvrtka kao od ponedjeljka do subote.
Bila je to napeta igra za pecivo. Jednom sam osvojio dva u jednom vikendu.
Mislila sam da je Luccas inteligentan. Iako... Uvijek postoji „iako”.
Zajedno smo pali u operaciji Praonica.
Uhićen je sa mnom i bila sam jako razočarana
jer kad sam uhićena, pitali su ga: „Hoćeš li razgovarati o Nelmi
i o njezinoj imovini? Ako nećeš, ići ćeš u zatvor.”
Nije izdržao ni pet minuta. Sve im je rekao.
Savezni sudac Sérgio Moro odobrio je prvi sporazum o priznanju krivnje
u operaciji Praonica.
Sporazum je potpisan na 13. Saveznom sudu u Curitibi
u vezi s optuženim Luccasom Paceom Júniorom.
Bio je optužen za financijske zločine, pranje novca
i zločinačko udruženje kao podčinjeni navodnoj trgovkinji dolarima,
Nelmi Mitsue Penasso Kodami.
Srećom, bio sam pet mjeseci u ćeliji federalne policije.
Neki su otišli u kaznionice.
Budući da sam obavljao stvari za zatvor,
uspjeli smo ih navesti da razdvoje
ćelije operacije Praonica od ćelija za druge zločine.
Postojala je razlika jer su svi bili zatvorenici bijelih ovratnika.
Nova uhićenja istražuju korupciju u Petrobrasu.
Uhićen je i Marcelo Odebrecht, predsjednik Odebrechta, najvećeg izvođača radova.
POSLOVNJAK
Marcelo je stigao.
U mojoj je ćeliji bio samo jedan krevet.
Drugi su imali krevete na kat. Marcelo je spavao na podu.
Marcelo je isto bio opsjednut urednošću.
Organizirao bi hladnjak, a ja bih sve razbacao i rekao:
„Marcelo, hladnjak je neuredan.”
Odmah bi potrčao da ga sredi. Pa bih ja opet sve razbacao.
Odjednom je stigla
visoka tajnica iz Odebrechta.
Gđa Maria Lúcia bila je pritvorena s nama.
Došla je u potpunosti šokirana
i iznimno krhka.
Trebali su njezino svjedočenje da prisile
Marcela Odebrechta na sporazum o priznanju krivnje.
Nije znala što će.
Rekla bih: „Gđo Maria Lúcia, sagledajte alternative.
Sloboda ili osuda. Ja sam dugo ovdje.
Budite sigurni, ako im date što žele,
oslobodit će vas.
Ali provjerite svoju savjest.”
Pokušali smo joj reći: „Ne činite to.
U tvrtki ste 30 g. Šef vam je u susjednoj ćeliji.”
Nelma je rekla: „Bit ćete u nevolji. Ovdje sam. Znam kako je to.
Ako ne cinkate, to će biti vaš kraj.”
Maria Lúcia Tavares prva je zaposlenica Odebrechta koja je pristala surađivati.
Otkrila je postojanje odjela u tvrtki posvećenog mitu. Danas je svjedočila.
Nelma zna brzo pročitati ljude koje je tek upoznala.
Shvati kakva je tko osoba.
Eksplozivno svjedočenje!
Nelma ju je uvjerila da progovori o Marcelu.
Nelma je to učinila radi pregovora o svom sporazumu o priznanju krivnje
jer svaki element koji otkriju važan je.
Time si mogu stvoriti određenu prednost.
U tom aranžmanu
vjerujem da sam pomogla.
Ne znam je li dobila objektivnu korist
što se tiče kazne, ali tim operacije Praonica u Curitibi
počeo je na nju gledati kao na suradnicu,
nekoga na koga mogu računati. Zbilja im je tada pomogla.
To joj je važno. Da bude glavna. Mora reći:
„Pomoći ću vam.” Mislim da je do toga.
Ona je poput umjetnice.
Dame i gospodo, Nelma Kodama.
Nelma, hvala na sudjelovanju.
Ovo je kul!
Gle koliko sam važna.
Predsjednik je ispod mene.
To je tako kul!
Nije glumila žrtvu.
Tko može zaboraviti njezine objave s uređajem za praćenje na gležnju?
Ovo nam je svima pljuska. Ne znam želi li biti influencerica
ili se hvali modernim uređajem.
Bojala sam se izlaska.
No rekla sam: „Znate što? Izići ću s uređajem. Zašto da ga skrivam?”
Mislim da je uživala biti holivudski lik,
odmetnica, razbojnica.
Gošća Mariane Godoy...
Zar se ne smatraš razbojnicom?
Ne, ne smatram se razbojnicom.
Ta izloženost njezina posla, pa čak i ponosa da se naziva
trgovkinjom dolarima, možda je to njezina osobina.
Rekla sam: „Zauzimam gotovo polovicu nedjeljne naslovnice.”
Možda bi bila takva u bilo kojem poslu.
Kako zubarica postane trgovkinja?
To je tema za sljedeći put.
Voljela se razmetati.
Ljudi bi me prepoznali i tražili da se slikamo.
To mi je bilo smiješno.
Opet na cijeloj stranici.
Ali postala sam slavna jer sam pjevala
pred parlamentarnim istražnim povjerenstvom kad sam...
Nisam to vježbala za parlamentarno istražno povjerenstvo Petrobrasa,
gdje se provodila najveća korupcijska operacija na svijetu.
Parlamentarca je zanimao moj privatni život, odjednom.
Proglašavam otvorenom 18. sjednicu istražnog povjerenstva
s ciljem istrage nezakonite prakse i nepravilnosti
unutar tvrtke Petróleo Brasileiro S. A., Petrobras,
između 2005. i 2015. g.
Cilj ove javne sjednice
uzeti je izjave Nelme Kodame,
Rennera Luiza Pereire da Silve, Conrada...
„Je li to Nelma?
Ona iz škole?”
Odjednom vidimo Nelmu na istraživanju Petrobrasa.
PRIJATELJ
Čak sam pozvao suprugu, koji je isto studirala s nama.
Bila je blizu. „Márcia, gle tko je ovo.”
PRIJATELJICA
Svi smo bili zbunjeni.
Pomislili smo: „Bože, što je bilo?”
Danas sam ovdje pod istragom
jer mi je već presudio sudac Sérgio Moro.
Takvi su gradići.
Svi sve poznaju.
Bili ste Youssefova ljubavnica?
Živjela sam u bračnoj zajednici s Albertom Youssefom od 2000. do 2009.
Bila sam na istražnom povjerenstvu, smatrala sam to ozbiljnom stvari,
a parlamentarac je inzistirao i pitao: „Jeste li mu bili ljubavnica?”
„Ljubavnica” je sveobuhvatna riječ.
„Ljubavnica” je žena, prijateljica...
- Ne reagiram na presudu... - Ja reagiram.
- Odgovaram. - Samo čitam što je napisano.
A ja objašnjavam.
Ja objašnjavam.
Samo čitam. Je li to problem?
- Mogu li nastaviti? - Da.
„Ako želite znati
je li ljubavnica prijateljica, supruga, partnerica,
onda sam bila ljubavnica.
Postoji čak i pjesma Roberta Carlosa...”
Tada su svi počeli pjevati sa mnom.
Napravila sam ovo.
Ne možete je shvatiti ozbiljno. Pjevala je „Amada Amante”, sjećate se?
Vrhunac je bio pjevanje s kongresnicima.
Ništa mi nije preostalo, a on je mislio da se ja razmećem. Nisam se razmetala.
Štitila sam se od pitanja
koje mi je postavljao, a koje nije bilo suptilno, već jako bezobrazno.
Ja sam elegantna žena. Poštedite me.
Upoznala sam Nelmu u Tehničkoj školi u Linsu 1980-ih.
Imale smo 15, 16, 17 godina.
Da, Nelma je bila poprilično divlja.
A divlja ekipa sjedi u stražnjem djelu učionice
i skupa stvara probleme.
Nelma je došla iz bogate i tradicionalne obitelji u Linsu.
Upoznao sam je na prijamnom ispitu za fakultet u Linsu.
Brucoše uvijek maltretiraju.
Maskirali bismo se.
- Nelma je gejša. - Maskirala se u gejšu.
Stomatologiju smo diplomirali prije 30 g.
Poznaješ svu ovu ekipu...
Svih godina studiranja stomatologije
bila sam štreberica koja nije izlazila i koja nije tulumarila.
Nikamo nisam išla.
Počela sam izlaziti tijekom posljednjeg semestra.
- Nelma, Ione, Gisela... - Da, Ione, ti, Robertinha...
Robertinha.
Za Nelmu Kodamu rijetkost je da ima prijatelje.
- Arture! - Dušo!
Mnogi su prijatelji izgubili kontakt.
Jer nisu bili prijatelji Nelme Kodame.
Bili su prijatelji novca Nelme Kodame.
Dragi Arture. Sjećaš li se kad smo plesali u Milanu?
Sjećam se.
Uvijek je bilo tako.
- Rekla bi: „Arture!” - Ja bih rekla: „Arture!”
„Arture, idemo u Pariz.”
Ja bih rekao...
Rekla bi: „Arture, šaljem ti kartu. Dođi. Karta je za sutra, dobro?”
Pitao bih: „Sutra?”
„Da, sutra.” I onda...
Ovo je moj veliki prijatelj. Moj suučesnik.
- Ne suučesnik. - Ne. Smirite se, ljudi.
Ne želimo te kompromitirati, zar ne?
Nemam veze s dolarima ni eurima.
- Milano, Istanbul... - Istanbul je grozan.
O, Arture. Istanbul je bio zabavan!
Luda je, nepredvidiva i neodgovorna.
Gle, skriva se! Pogledaj!
Sada idem kući.
Vrijeme je da se vratim u kućni pritvor.
Je 22 sata su...
Imala sam prijatelje s faksa, a kad smo bili pod velikim stresom,
predložila bih da se provozamo.
Da projurimo avionom nad Linsom.
To je bio zrakoplov Nelmine obitelji.
Bio je u zračnoj luci i povremeno bismo išli onamo.
Ona bi sredila sve s pilotom, bez majčina znanja.
Ona bi sve organizirala s pilotom, ali i ona bi upravljala avionom.
Nisam znala upravljati avionom.
Pilot bi dopustio da preuzimam kontrolu.
Odjednom sam shvatila da se mijenja za mjesto s pilotom.
„Bez brige. Sve je pod kontrolom.”
Bila je to opasna zabava jer ja nisam imala dozvolu.
Neka mi pilot oprosti.
Ponijeli bismo pivo i kružili bismo iznad grada.
Radila je petlje, ali išla bi samo gore-dolje.
Što bismo dobili od nje? Smijeh.
Umirala bi od smijeha na naše panične izraze lica.
Uživali su činiti nešto na „pogrešan” način.
Ja ne. Ja sam bila ondje
razmišljajući o onome što odozgo vidim na tlu.
Pomislila bih: „Čovječe...
Nisam rođena za stomatologinju.
Ništa od toga!”
TRAVANJ / 2022.
LISABON, PORTUGAL
Nelma je opet u vijestima.
Uhićena je u Portugalu, optužena za nešto gore od prethodne optužbe,
međunarodnu trgovinu drogom.
Istraga ukazuje na ženu kao voditeljicu organizacije.
Nelma Kodama na popisu je istražitelja
i optužena je za pranje novca za složenu mrežu trgovine drogom.
Od carice operacije Praonica postala sam carica trgovine drogom.
Sjedila sam na hotelskom balkonu kad je ušlo devet ili deset policajaca i reklo:
„Uhićeni ste.”
U Portugalu Nelmu smatraju iznimno opasnom.
ODVJETNICA
Dok je bila pritvorena zatvoru Santa Cruz do Bispo,
bila je u sustavu gdje nije imala kontakt s drugim zatvorenicima.
U operaciji Praonica imala sam ideju jer sam bila trgovkinja dolarima.
No u ovoj operaciji nisam imala pojma za što sam bila optužena.
Prema istrazi, trgovkinja dolarima posjedovala je
udio u 580 kg kokaina zaplijenjenih iz trupa zrakoplova
u vlasništvu portugalskog poduzeća u zračnoj luci u Bahiji.
Bez sumnje je bila ušla u taj proces
zbog odnosa s drugom osobom.
NELMIN BIVŠI DEČKO I ODVJETNIK
Bila sam u odnosu s tom osobom.
Izdao me netko tko je bio nitko i ništa.
Bezveznjak!
Njega nitko ne zna,
ali svi znaju tko je Nelma Kodama.
On nije inteligentan čovjek.
On nije kriminalac jer kriminalac,
oprostite, ali kriminalca barem cijene u svijetu kriminaliteta.
Drži do riječi.
Mislim da se nije pomirila
s inferiornim načinom života
nakon uhićenja u operaciji Praonica.
Izvući ćemo policu
pa je gurnuti natrag.
Povučemo je pa je gurnemo.
Povučemo pa gurnemo.
I tako dalje.
Nije imala posla.
Nije se mogla vratiti poslu pa je zato ušla u svijet droge,
što je zaista ozbiljan zločin.
Nešto što ozbiljno može naštetiti drugima.
Dok je uzimala dolare od bogataša i davala ih političarima, to je bilo drugo.
Biti pod istragom za međunarodnu trgovinu drogom
vrlo je teško.
Osoba sam koja je u potpunosti protiv droge. Jesam.
Jesam. Ne pijem i ne pušim.
Kako bih prodavala drogu?
Nelma nije prihvatila da je izruče u Brazil kad je to prvotno predloženo.
Nije htjela onamo a da ne zna što je čeka.
Onda je shvatila da ima smisla vratiti se u Brazil
i braniti se u slučaju.
LISTOPAD / 2022.
Trgovkinja iz operacije Praonica koja je surađivala s političarima
izručena je iz Portugala.
Sinoć je stigla u Salvador.
Odveli su je u saveznu policiju i onda...
SAVEZNA POLICIJA
Provedena je istraga protiv devet osoba u operaciji Razotkrivanje.
Bila sam jedina žena. Jedina sam uhićena u Salvadoru.
Bio sam ondje tri mjeseca jer je slučaj tamo počeo.
Prošla sam pakao.
To je bilo najgore što mi se ikad dogodilo.
„Je li ovo pakao?”
Pomislila sam: „Je li ovo pakao?”
Kad pomisliš da je loše, uvijek može gore.
Ovdje su mi se pojavile bore.
Te dvije bore...
Ja sam stomatologinja, znam mišiće.
To je zato što se ne smijem.
Ovo počne atrofirati.
Atrofira.
LIPANJ / 2023.
Nelma je uhićena pod optužbom
za navodno prekogranično krijumčarenje drogom i za zločinačku organizaciju.
ODVJETNIK
Naš glavni fokus pitanje je njezine slobode.
Jesu li potpisali?
Molim vas, provjerite.
Bok, Thiago. Dobar dan. Bruno je, opet.
Možemo se čuti za pet minuta? Kad vam završava radni dan?
Bože, samo treba potpisati službeno pismo. U čemu je problem?
Provela sam šest mjeseci u Portugalu,
zatim sam provela tri mjeseca u Salvadoru
pa četiri mjeseca ovdje u São Paulu.
Ovdje je bilo lako.
Djevojke, imamo nalog za puštanje.
Idem onamo, u redu? Nagledat ću sve.
Javit ću vam novosti. Vidimo se!
ŽENSKA KAZNIONICA SANTANA
Odvjetniče, on završava s procedurom za puštanje i kad završi nazvat će me.
- Onda možete ući... - Ne, ima i bolja opcija.
Doći ćemo autom ovdje da ona samo uđe.
Znaš li kakav je okus slobode?
Gorko-sladak.
SUD NELMI ODOBRAVA KUĆNI PRITVOR
Nelma nije obična klijentica, njezin je slučaj jedinstven.
Nelmu sam posjećivala u Portugalu dvaput tjedno.
A ona je mene zvala svakoga dana,
uključujući subote, nedjelje i praznike.
Uvijek me slušala,
uvijek me gledala.
Uvijek me gledala u oči.
Čak smo i razgovarale o trivijalnijim stvarima.
Kako se osjećala,
što ju je brinulo,
uključujući njezino zdravlje
i njezine buduće težnje.
Daj da vam pomognem.
Bilo joj je dovoljno ugodno da mi se izventilira, a to se događalo sve češće.
I da, u ovom trenutku,
s Nelmom mogu... Smatram...
Ona mene zapravo zove „dušo”.
- Izgledate prelijepo. - Ja?
Bilo je ljudi koji su rekli da nikad neću izaći iz zatvora.
To me je iscrpljivalo.
„Gđo Manuela, neću izaći odavde.”
„Jasno da hoćeš.”
„Ali što ako ostanem ovdje osam ili deset godina?”
„Ali što misliš da ja činim?
Da ostaješ ovdje osam ili deset godina, ja ne bih bila ovdje.”
Gđo Manuela, ovo su moji odvjetnici, g. Bruno...
- Drago mi je. - I Felipe. Ona je bila sa mnom 6 mjeseci.
U Portugalu je u tijeku slučaj protiv mene.
Ona sve nadzire, a sad imamo i vas.
Gđo Manuela, oni su mladi i sjajni
te su se specijalizirali za zločinačke organizacije.
To je jedan od razloga
zašto smo promijenili strategiju.
Rekla sam: „Ne, ja zbilja moram zauzeti stav.
Nije moguće da je onaj koji je bio glavni oslobođen, a ja ne.”
U mnogočemu smo slične,
počevši od lošeg ukusa za muškarce.
Puno se zajedno smijemo. Puno.
Zapravo, jednom smo se smijale upravo u vezi s tim.
Rekla je: „Čim izađem,
naći ću vam dečka.”
Nasmijala sam se i rekla: „Ako je suditi po tvojim bivšima...”
Pa kaže se da su muškarci došli da nas opljačkaju,
da nas ponize i da nas iskoriste.
U Betovu slučaju, na primjer, bili smo u privatnom
i u poslovnom odnosu.
Sudjelovali smo u operaciji Praonica zbog njezine veze s Youssefom.
Da je to bilo normalno tržište, možda ne bismo bili u zatvoru.
Poput drugih trgovaca koji su radili s Youssefom i nisu kažnjeni.
Nisu htjeli Nelmu ondje. No ja nisam rekla ništa o Youssefu.
Na moje iznenađenje, vidjela sam na TV-u
da Beto potpisuje sporazum o priznanju krivnje.
Alberto Youssef dobio je manju kaznu
jer je priznao krivnju za Petrobras
i jer je dao dokaze za shemu poduzeća.
„Ajme, ako je učinio to, nadam se da će zaštititi mene.”
To se nije dogodilo.
Rekla sam: „Dobro, život ide dalje.”
I to je bilo to.
Nije bitno hoću li oprostiti ili neću.
Sve je u redu. Kvit smo. Život ide dalje. Svima želim samo sreću.
Svima. Život ide dalje.
Dokaz o ilegalnom prisluškivanju u ćeliji Alberta Youssefa...
Nakon sudskih procesa i odluka,
odvjetnici su sredili nalog za puštanje...
Radna skupina izgubila je na snazi nakon što su procurili
razgovori između dva glavna lika:
tadašnjeg suca Sérgija More i tužitelja Deltana Dallagnola.
Sérgio Moro, Deltan Dallagnol i njihova grupa
donosili su odluke koje su kršile zakon.
Postupao sam u skladu sa zakonom.
I u skladu s etikom pravosudnog sustava.
Moro je dao neslužbene tragove tužiteljima.
Bilo je pogrešnih primjena prava,
nezakonitosti, nemoralnih radnji...
Nikad nisam davao savjete Državnom odvjetništvu.
Tužitelji iskorištavaju izloženost javnosti.
Moro je peti potvrđeni ministar u Bolsonarovoj vladi.
Bivši savezni sudac predao je položaj ministra pravosuđa i sigurnosti...
Morov raspored predizborna je kampanja.
Procurile su informacije koje dovode u pitanje nepristranost suca
koji vodi najveću antikorupcijsku operaciju u povijesti.
Operacija Praonica imala je 79 faza i 278 presuda.
Radna je skupina raspuštena u veljači 2021.
Obrat se mogao predvidjeti
jer sve što prebrzo naraste brzo pada.
Taština raste.
A kad taština poraste,
izgubiš se u moći.
Duboka usamljenost.
Na kraju dana osjetio bih duboku prazninu u njoj
kad bi krenula kući i kad bi dan završio.
Kao umjetnica ili kao komičarka koja nije nitko kad dođe kući,
normalna osoba.
Ne znam kako smo se opet povezale. Razgovarale smo i rekla je:
„Nemam nikoga uza se. Nemam djece. Nemam ništa.
Je li se sve ovo isplatilo?
Ali to je u redu.
Sutra je novi dan. Uspjet ću. Obavit ću posao...”
I... Ona je preuzela tu neku ulogu.
Ja to zovem „Nelminim likom”.
Nisam mama pa ne znam kako je to roditi dijete,
ali rodila sam novac.
Iako nije bila glavni lik u tim shemama, izazvala je pomutnju.
Trgovkinja dolarima koja se uspinjala među kriminalcima,
radeći s muškarcima.
Prljav novac je prljav. Ali kad dođe zapakiran
i iz banke, lijepo miriše, znate?
Ali to nije miris kupovne moći.
To je miris rodnog mjesta novca.
Ta predivna operacija
kad si trgovac dolarima...
Vjerodostojnost poziva, kad možeš reći:
„Hej, prebaci mi milijun.”
I na računu je! „Platim ti sutra.” „Dobro.”
To je sve gotovo.
S novim metodama digitalnog plaćanja,
s tokenima, NFT-ovima, Bitcoinima i drugim stvarima,
više nema potrebe za tradicionalnom ulogom trgovaca dolarima.
Gotovina i kredit umiru.
Kriptovalute pružaju sličnu razinu anonimnosti kao gotovina.
Mislim da bih bila hakerica, osoba koja pronađe način
da se ne može ući u trag novcu.
To je život vidljivo posvećen kriminalnim aktivnostima.
Moja prijateljica...
Meni je nepojmljiva ideja da je Nelma kriminalka.
Osjećala sam se kao taksistica.
Ne znam porijeklo novca ni je li mi osoba platila novcem od droge
ili prodaje auta, ne znam podrijetlo.
Ako Nelma kaže da je taksistica koja ne zna što se događa,
rekao bih da je najbolja analogija da je ona vozačica u zločinu.
Netko otme osobu, a ona je vozačica za bijeg.
To je složen aspekt financijskog kriminala i ove vrste zločinačke organizacije.
Jer uvijek možete izgledati čišće nego što zapravo jeste.
Ipak je to kriminal bijelog ovratnika.
Nelma može misliti da je njezino poimanje zločina različito od moga
ili od drugih, ali to je sve isto.
Ozbiljno je pogrešno reći
da su financijski zločini i korupcija lakši zločini i da nisu krvni delikti.
U Brazilu je 98 % krčenja šuma nezakonito.
Do njega dolazi samo preko korupcije
i otimanja zemljišta, ali i preko nezakonitih plaćanja
i trgovačkog pranja novca.
Motor države je korupcija.
Novac je prolazio kroz velike institucije prije negoli bi došao u moje ruke.
S računa poslovnjaka ili političara došao je na moj.
Operacija Praonica otkrila je dotad neviđenu korupcijsku shemu.
No ono što ja mislim da se zbilo bio je slučaj svemoći,
mislili su da mogu što žele jer se bore protiv zločina.
Često bismo viđali taj misionarski instinkt,
ali kad sustav odluči reagirati, tad ste gotovi.
Kad je operacija stigla do pravosuđa, počela se rastavljati,
ali nikad se nije približila financijskom sustavu.
Procjenjuje se da pranje novca čini 5-8 % svjetskog BDP-a.
Ne bi bilo velike korupcije
bez dosluha brazilskog i međunarodnog financijskog sustava.
Što je bilo nezakonito? Ja nisam bila odmetnica.
Oni nikad nisu krivi.
Vlada ima posebno tijelo, COAF, koje to treba nadgledati, a ne ja.
To je čisti cinizam
koji omogućava društvena tolerancija
jer dopušta zločine bijelih ovratnika,
elite bijele kože i svijetlih očiju koja hoda hodnicima moći
u Brasíliji i u luksuznim prostorima.
Pozivanje na odgovornost velike švicarske banke, njujorškog odvjetničkog ureda
ili vlade europskih zemalja, koje su okrenule glavu
i pobrinule se da se njihove države okoriste tim novcem
od globalne korupcije i pranja novca,
to je najveći izazov.
Sve je nezakonito.
Osim što sam ja odmetnica, sve je nezakonito.
Pitanje je može li politički sustav,
mogu li regulatori, i uspostavljene vlasti,
mogu li svi oni doista spriječiti zločin ili im odgovara da kasne?
Želim vam zahvaliti jer vi ste moj tim.
- Bit će sve u redu. - Naravno da hoće jer sam nedužna.
Kad poništimo odluku iz Operacije Praonica, nevina si.
A znaš zašto sam nevina? Nikad ne bih provodila takvu operaciju.
A kad i bih, bila bih uspješna jer ja nisam glupa.
NELMI KODAMI PONIŠTEN JE KUĆNI PRITVOR
SLOBODNA JE I ČEKA SUĐENJE ZA TRGOVINU DROGOM
ODVJETNIK RADI NA PONIŠTAVANJU KAZNE ZA PRAONICU
NA TEMELJU PRESEDANA VEZANIH ZA PRETHODNE ODLUKE.
Čujte, odat ću vam tajnu. Ja sam alergična na novac.
Imam alergiju i osjećam nevjerojatan svrbež.
Nemate pojma koliki.
Oprostite.
Alergična sam na novac.
Prijevod titlova: Marko Mravunac